## Izmjena i dopuna liste opasnih kemikalija čiji je promet zabranjen, odnosno ograničen

### NN 40/2012 (6.4.2012.), Izmjena i dopuna liste opasnih kemikalija čiji je promet zabranjen, odnosno ograničen

MINISTARSTVO ZDRAVLJA

1047

Na temelju članka 53. stavka 2. Zakona o kemikalijama (»Narodne novine«, broj 150/2005., 53/2008. i 49/2011.) ministar zdravlja uz suglasnost ministra gospodarstva donosi

IZMJENU I DOPUNE LISTE

OPASNIH KEMIKALIJA ČIJI JE PROMET ZABRANJEN, ODNOSNO OGRANIČEN

Članak 1.

Ova Lista sadrži odredbe koje su u skladu sa sljedećim aktima Europske unije:

– Uredba Komisije (EU) br. 207/2011 od 2. ožujka 2011. o izmjenama i dopunama Uredbe (EZ) br. 1907/2006 Europskoga parlamenta i Vijeća o registriranju, ocjenjivanju, odobravanju i ograničavanju kemikalija (REACH) s obzirom na Prilog XVII. (difenileter, pentabromo-derivat i PFOS), (SL L 58, 3. 3. 2011.);

– Uredba Komisije (EU) br. 366/2011 od 14. travnja 2011. o izmjenama i dopunama Uredbe (EZ) br. 1907/2006 Europskoga parlamenta i Vijeća o registriranju, ocjenjivanju, odobravanju i ograničavanju kemikalija (REACH) s obzirom na Prilog XVII. (Akrilamid) (SL L 101, 15. 4. 2011.);

– Uredba Komisije (EU) br. 494/2011 od 20. svibnja 2011. o izmjenama i dopunama Uredbe (EZ) br. 1907/2006 Europskoga parlamenta i Vijeća o registriranju, ocjenjivanju, odobravanju i ograničavanju kemikalija (REACH) s obzirom na Prilog XVII. (kadmij) (SL L 134, 21. 5. 2011.).

Članak 2.

U Listi opasnih kemikalija čiji je promet zabranjen, odnosno ograničen (»Narodne novine«, broj 39/2010. i 37/2011.) točka 23. mijenja se i glasi:

|  |  |
| --- | --- |
| 23. Kadmij CAS br. 7440-43-9 EZ br. 231-152-8 i njegovi spojevi | 1. Ne koriste se u smjesama i proizvodima proizvedenima od sintetskih organskih polimera (u daljnjem tekstu »plastični materijal«) kao što su:  – polimeri ili kopolimeri vinil klorida (PVC) [3904 10] [3904 21] |
|  | – poliuretan (PUR) [3909 50] |
|  | – polietilen niske gustoće (LDPE), osim polietilena niske gustoće koji se koristi za proizvodnju pigmentne disperzije (masterbatch) [3901 10] |
|  | – celulozni acetat (CA) [3912 11] |
|  | – celulozni acetat butirat (CAB) [3912 11] |
|  | – epoksidne smole [3907 30] |
|  | – melamin-formaldehidne (MF) smole [3909 20] |
|  | – urea-formaldehidne (UF) smole [3909 10] |
|  | – nezasićeni poliesteri (UP) [3907 91] |
|  | – polietilen tereftalat (PET) [3907 60] |
|  | – polibutilen tereftalat (PBT) |
|  | – prozirni /općenamjenski polistiren [3903 11] |
|  | – akrilonitril-metilmetakrilat (AMMA) |
|  | – umreženi polietilen (VPE) |
|  | – polistiren visoke žilavosti |
|  | – polipropilen (PP) [3902 10] |
|  | – polietilen visoke gustoće (HDPE) [3901 20] |
|  | – akrilonitril butadien stiren (ABS) [3903 30] |
|  | – poli(metil metakrilat) (PMMA) [3906 10]. |
|  | Smjese i proizvodi proizvedeni od plastičnog materijala ne stavljaju se u promet ako je koncentracija kadmija (izraženog kao Cd metal) u plastičnom materijalu jednaka ili veća od 0,01% masenog udjela. |
|  | Podstavak 2. iznimno se ne primjenjuje na proizvode stavljene u promet prije 10. prosinca 2011. |
|  | Podstavak 1. i 2. primjenjuju se ne dovodeći u pitanje posebne propise kojima je uređen otpad i otpadna ambalaža.. |
|  | 2. Ne koriste se u bojama [3208] [3209]. |
|  | Za boje sa sadržajem cinka većim od 10% masenog udjela, koncentracija kadmija (izraženog kao Cd metal) ne smije biti jednaka ili veća od 0,1% masenog udjela. |
|  | Obojeni predmeti ne stavljaju se u promet ako je koncentracija kadmija (izraženog kao Cd metal) u boji kojom je proizvod obojen jednaka ili veća od 0,1% masenog udjela. |
|  | 3. Stavci 1. i 2. iznimno se ne primjenjuju na proizvode obojene smjesama koje kadmij sadrže iz sigurnosnih razloga. |
|  | 4. Stavka 1. podstavak 2. iznimno se ne primjenjuje na: |
|  | – smjese proizvedene od otpadnog PVC-a, u daljnjem tekstu »oporabljeni PVC«, |
|  | – smjese i proizvode koji sadrže oporabljeni PVC, kod kojih koncentracija kadmija (izraženog kao Cd metal) u plastičnom materijalu ne prelazi 0,1% masenog udjela i koji se u obliku krutog PVC-a koriste za sljedeće namjene: |
|  | (a) profili i krute ploče za primjenu u građevinarstvu; |
|  | (b) vrata, prozori, grilje, zidne stijene, rolete, ograde i krovni žljebovi; |
|  | (c) krovovi i terase |
|  | (d) kabelske cijevi |
|  | (e) cijevi za nepitku vodu ako je u srednjem sloju višeslojne cijevi korišten oporabljeni PVC i ako je on potpuno pokriven slojem novog PVC-a u skladu s gornjim stavkom 1. |
|  | Prije nego se smjese i proizvodi koji sadrže oporabljeni PVC prvi put stave u promet, dobavljači osiguravaju da oni budu vidljivo, čitljivo i neizbrisivo označeni sljedećom oznakom: »Sadrži oporabljeni PVC« ili sljedećim piktogramom:  ![](dodatni/420856.jpeg) |
|  | U skladu s člankom 69. Uredbe (EZ) br. 1907/2006 Europskog parlamenta i Vijeća o registriranju, ocjenjivanju, odbrojavanju i ograničavanju kemikalija (REACH), iznimka iz stavka 4. će se do 31. prosinca 2017. revidirati, posebno radi smanjivanja graničnih vrijednosti za kadmij i preispitivanja tog odstupanja za primjene navedene u točkama (a) do (e). |
|  | 5. U smislu ovog unosa, »kadmiranje« je svako oblaganje ili prevlačenje metalne površine metalnim kadmijem. |
|  | Ne smije se koristiti za kadmiranje metalnih proizvoda i komponenti proizvoda koji se koriste u sljedećim sektorima odnosno oblicima primjene: |
|  | (a) oprema i strojevi za: |
|  | – proizvodnju hrane [8210] [8417 20] [8419 81] [8421 11] [8421 22] [8422] [8435] [8437] [8438] [8476 11] |
|  | – poljoprivredu [8419 31] [8424 81] [8432] [8433] [8434] [8436] |
|  | – hlađenje i duboko zamrzavanje [8418] |
|  | – tisak i knjigovez [8440] [8442] [8443] |
|  | (b) oprema i strojevi za proizvodnju: |
|  | – proizvoda za kućanstvo [7321] [8421 12] [8450] [8509] [8516] |
|  | – namještaja [8465] [8466] [9401] [9402] [9403] [9404] |
|  | – sanitarne opreme [7324] |
|  | – uređaja za centralno grijanje i klimatizaciju [7322] [8403] [8404] [8415] |
|  | U svakom slučaju, zabranjuje se stavljanje u promet kadmiranih proizvoda ili komponenti tih proizvoda koji se koriste u sektorima/oblicima primjene iz točke (a) i (b) gore kao i proizvoda proizvedenih u sektorima iz točke (b), bez obzira na njihovu uporabu i krajnju namjenu. |
|  | 6. Odredbe stavka 5. također se primjenjuju na kadmirane proizvode ili komponente tih proizvoda koji se koriste u sektorima/oblicima primjene iz točke (a) i (b) dolje kao i proizvode proizvedene u sektorima iz točke (b) dolje: |
|  | (a) oprema i strojevi za proizvodnju: |
|  | – papira i ljepenke [8419 32] [8439] [8441] i tekstila i odjeće [8444] [8445] [8447] [8448] [8449] [8451] [8452] |
|  | (b) oprema i strojevi za proizvodnju: |
|  | – opreme i strojeva za manipulaciju u industriji [8425] [8426] [8427] [8428] [8429] [8430] [8431] |
|  | – cestovnih i poljoprivrednih vozila [poglavlje 87.] |
|  | – tračnih vozila [poglavlje 86.] |
|  | – plovila [poglavlje 89.] |
|  | 7. Međutim, ograničenja iz stavka 5. i 6. ne primjenjuju se na: |
|  | – proizvode i komponente proizvoda koji se koriste u aeronautici, astronautici i rudarstvu, na otvorenom moru i nuklearnoj tehnici gdje se moraju zadovoljiti visoki zahtjevi sigurnosti kao ni na proizvode i komponente proizvoda u sigurnosnim uređajima poljoprivrednih i tračnih vozila i plovila, |
|  | – električne kontakte u svim područjima uporabe, kad je to potrebno kako bi se osigurala pouzdanost koja se očekuje od uređaja na koje se ugrađuju. |
|  | 8. Ne koriste se u lemovima za tvrdo lemljenje u koncentracijama koje su jednake ili veće od 0,01% masenog udjela. |
|  | Lemovi za tvrdo lemljenje ne stavljaju se u promet ako je koncentracija kadmija (izraženog kao Cd metal) jednaka ili veća od 0,01% masenog udjela. |
|  | U smislu ovoga stavka tvrdo lemljenje znači tehniku spajanja uz uporabu legura, koja se provodi na temperaturama iznad 450 °C. |
|  | 9. Stavak 8. iznimno se ne primjenjuje na lemove za tvrdo lemljenje koji se koriste za razne namjene u obrani i zrakoplovstvu i na lemove za tvrdo lemljenje koji se koriste iz sigurnosnih razloga. |
|  | 10. Ne koriste se i ne stavljaju u promet, ako je koncentracija jednaka ili veća od 0,01% masenog udjela u metalu, u: |
|  | (i) metalnim perlama i ostalim metalnim komponentama za izradu nakita; |
|  | (ii) metalnim dijelovima nakita i imitacijama nakita i ukrasa za kosu, uključujući: |
|  | – narukvice, ogrlice i prstenje, |
|  | – nakit za piercing, |
|  | – ručne satove i ukrase koji se nose na zapešću, |
|  | – broševe i gumbe za manžete. |
|  | 11. Stavak 10. iznimno se ne primjenjuje na proizvode stavljene u promet prije 10. prosinca 2011. i na nakit koji 10. prosinca 2011. bude star preko 50 godina. |

Točka 44. i točka 53. brišu se.

Iza točke 59. dodaje se točka 60. koja glasi:«

|  |  |
| --- | --- |
| 60. Akrilamid  CAS br. 79-06-1 | Nakon 5. studenoga 2012. ne smije se stavljati u promet ni upotrebljavati kao tvar ili sastojak smjesa za cementacijske primjene u koncentracijama od 0,1% masenog udjela ili više. |

Članak 3.

Ova Lista stupa na snagu osmoga dana od dana objave u »Narodnim novinama«.

Klasa: 011-02/12-02/08

Urbroj: 534-07-1-1/1-12-1

Zagreb, 26. ožujka 2012.

Ministar
prof. dr. sc. Rajko Ostojić, dr. med., v. r.

Izmjene i dopune, NN 40/2012-1047